මන්නාරම - ඉලූප්පෙයිකඩවෙයි ප්‍රදේශයේ වලදමා තිබූ ආර්.පී.ජී. ගිනි අවියක් ඇතුළු පුපුරණ ද්‍රව්‍ය තොගයක් ඊයේ සොයාගත්තා.පොලිසිය සදහන් කළේ අධිකරණ නියෝගයකට අනුව මෙම පුපුරණ ද්‍රව්‍ය ගොඩ ගැනීම සිදු කළ බවයි.පසුගිය යුද සමයේ එල්.ටී.ටී.ය විසින් මේවා වළදමා ඇති බවට අනාවරණ කරගෙන තිබෙනවා.මේ අතර යාපනය - චාවකච්චේරි - මරවන්පුලව් ප්‍රදේශයේ නිවසක් තුළ තිබී අධිබලැති පුපුරණ ද්‍රව්‍ය තොගයක් සොයා ගැනීමේ සිද්ධියට අදාළ පරීක්ෂණ ත්‍රස්ත විමර්ශන කොට්ඨාශයට භාරදී තිබෙනවා.සිද්ධිය සම්බන්ධයෙන් අත්අඩංගුවට ගත් සැකකරුගෙන් සිදුකළ ප්‍රශ්න කිරීම්වලින් හෙළිවී ඇත්තේ අදාළ පුපුරණ ද්‍රව්‍ය මසුන් මැරීම සඳහා ළඟ තබාගෙන සිට ඇති බවයි.කෙසේ වෙතත් ඔහුට ඒවා ලැබුණේ කෙසේද යන්න පිළිබඳව තවමත් අනාවරණ වී නැහැ.එමෙන්ම ඔහු එල්.ටී.ටී.ඊ. සංවිධානයට සම්බන්ධ වී සිටියේද යන්න පිළිබඳව තවමත් අනාවරණ වී නොමැති බවයි උතුර පළාතේ ජ්‍යෙෂ්ඨ පොලිස් නිලධාරියෙකු හිරු ප්‍රවෘත්ති අංශයට සඳහන් කළේ.මරවන්පුලව් ප්‍රදේශයේ අතහැර දමා තිබූ නිවසක තිබී මරාගෙන මැරෙන ඇදුම් කට්ටලයක්, ක්ලේමෝ බෝම්බ 4 ක්, ටී.එන්.ටී පුපුරණ ද්‍රව්‍ය අඩංගු පාර්සල් 3 ක්, මිලිමීටර් 9 පතොරම් 100 ක් සහ බැටරි පැක් 2 ක්, පොලීසිය ඊයේ සොයා ගත්තා.අදාළ නිවස තුළ ගංජා සඟවා ඇති බවට පොලීසියට පැමිණිල්ලක් ලැබී තිබුණා.